Diari Oficial de la Generalitat Valenciana


Sumari del DOGV 7574, del 20-07-2015 (2015/6597)

DECRET 110/2015, de 17 de juliol, del Consell, de modificació del Decret 103/2015, de 7 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat.
-------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2015/07/17/110/dof/vci/html**

### Dades del document

Número de DOGV
:   7574

Data del DOGV
:   20-07-2015

Secció del DOGV
:   I. DISPOSICIONS GENERALS

Número del document
:   2015/6597


Data del document
:   17-07-2015

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * reglament intern
    * competència administrativa
    * legislació
    * administració regional
    * modificació pressupostària

DECRET 110/2015, de 17 de juliol, del Consell, de modificació del Decret 103/2015, de 7 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat. [2015/6597]  
PREÀMBUL  
  
El Decret 103/2015, de 7 de juliol, va establir l'estructura orgànica bàsica de la Presidència i de les conselleries de la Generalitat. Però la seua entrada en vigor i la preparació de les normes oportunes de desplegament han desvelat algunes disfuncions que convé esmenar, sempre seguint l'objectiu d'atendre amb eficàcia les competències atribuïdes a cada departament, sense perdre de vista la necessària transitorietat fins que l'estructura administrativa dels diferents departaments del Consell s'adeqüe a les corresponents assignacions de competències.  
  
Per això, fent ús de les atribucions conferides per l'article 64 de la Llei 5/1983, de 30 de desembre, del Consell, a proposta del president de la Generalitat i amb la deliberació prèvia del Consell, en la reunió del dia 17 de juliol de 2015,  
  
DECRETE  
  
Article únic. Modificació de la disposició transitòria segona del Decret 103/2015, de 7 de juliol, del Consell  
Es modifica la redacció de la disposició transitòria segona del Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, la nova redacció del qual s'inclou com a annex d'este decret.  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que establix este decret.  
  
DISPOSICIÓ FINAL  
  
Única. Entrada en vigor  
Este decret entrarà en vigor el mateix dia que es publique en el Diari Oficial de la Comunitat Valenciana.  
  
València, 17 de juliol de 2015  
  
El president de la Generalitat,  
XIMO PUIG I FERRER  
  
  
ANNEX  
Nova redacció de la disposició transitòria segona del Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat  
  
La disposició transitòria segona del Decret 103/2015, de 7 de juliol, del Consell, queda redactada així:  
«Mentre les conselleries competents en matèria de pressupostos i d'administració pública no efectuen les modificacions corresponents derivades d'este decret, o, si és el cas, d'acord amb el que puguen establir, en desplegament d'este, els corresponents reglaments orgànics i funcionals dels diferents departaments del Consell, les unitats i llocs de treball de nivell administratiu, encara configurades d'acord amb l'anterior estructura de conselleries del Consell, continuaran tramitant aquells assumptes i expedients de les matèries que es gestionaven amb anterioritat a l'entrada en vigor d'este decret, sense que això obste per a l'exercici de les competències per aquells òrgans superiors o directius als quals l'esmentat decret les atribuïx».


Còpia Permalink ELI